stanford-oval/wikipedia huggingface dataset:
Don't Call Me Up
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 3× פלטינה | 210,000 |
| אוסטריה (IFPI Austria) | פלטינה | 30,000 |
| בלגיה (BEA) | 2× פלטינה | 80,000 |
| קנדה (Music Canada) | 2× פלטינה | 160,000 |
| דנמרק (IFPI Danmark) | 2× פלטינה | 180,000 |
| צרפת (SNEP) | יהלום | 333,333 |
| גרמניה (BVMI) | 3× זהב | 600,000 |
| איטליה (FIMI) | 2× פלטינה | 100,000 |
| ניו זילנד (RMNZ) | זהב | 15,000 |
| פולין (ZPAV) | 3× פלטינה | 150,000 |
| פורטוגל (AFP) | 2× פלטינה | 20,000 |
| ספרד (PROMUSICAE) | זהב | 20,000 |
| הממלכה המאוחדת (BPI) | 3× פלטינה | 1,800,000 |
| ארצות הברית (RIAA) | פלטינה | 1,000,000 |
סטרימינג
| יוון (IFPI Greece) | פלטינה | 2,000,000 |
| שוודיה (GLF) | פלטינה | 8,000,000 |
הערות שוליים

↑  Mabel - Don't Call Me Up (Official Video), ארכיון מ-2020-10-03, נבדק ב-2023-09-12
↑  Don't Call Me Up, 2019-01-18, ארכיון מ-2022-12-06, נבדק ב-2023-09-12
| --- | --- |
בקרת זהויות :  MusicBrainz release group: 4085efb9-48b0-4e7b-92a5-9494ece9b7d1  MusicBrainz work: 5d9b0ec3-43ff-431c-a84f-b3ac1c9e9f6f
The Quiet Zone/The Pleasure Dome

The Quiet Zone/The Pleasure Dome אשר יצא ב-1977 היה האלבום האחרון של להקת ואן דר גראף ג'נרייטור עד איחודם ב-2005.
האלבום מאופיין בצליל יותר אנרגטי בסגנון ניו וייב אשר היה שונה באלבומים הקודמים של הלהקה שהתאפיינו ברוק מתקדם. זה היה בלתי צפוי מצד הסולן ומנהיג הלהקה, פיטר האמיל.
באלבום הזה, הבסיסט ניק פוטר חזר ללהקה, שעזב בשנת 1970, והכנר גרהאם סמית', הצטרף גם הוא להרכב, במקומם של הקלידן יו בנטון והסקסופוניסט דייוויד ג'קסון, זה גרם לשינוי הלהקה במידה ניכרת. באופן רשמי, שם הלהקה קוצר ל-Van der Graaf לאלבום הזה ואלבום ההופעה החי Vital שבא אחריו, אבל התקליטים האלו היו השיא של חברת התקליטים Charisma כשהלהקה השתמשה בשמה המלא והמקוצר.
רשימת שירים

כל השירים נכתבו על ידי פיטר האמיל למעט איפה שמצוין
"Lizard Play" – 4:29
"The Habit of the Broken Heart" – 4:40
"The Siren Song" – 6:05
"Last Frame" – 6:15
"The Wave" – 3:15
"Cat's Eye / Yellow Fever (Running)" (האמיל, גרהאם סמית') – 5:21
"The Sphinx in the Face" – 5:59
"Chemical World" – 6:12
"The Sphinx Returns" – 1:18
רשימת שירים > רצועות בונוס

"Door" – 3:23
"The Wave" – 3:03
גרסת דמו
"Ship of Fools" – 3:43
הבי-סייד לסינגל "Cat's Eye"
זהו היה האלבום האחרון של הלהקה שנוספו לו רצועות בונוס
ביצוע

ניק פוטר - גיטרת בס
גאי אוונס - תופים, כלי הקשה
פיטר האמיל - שירה, פסנתר, גיטרה
גרהאם סמית' - כינור
דייוויד ג'קסון - סקסופון בשירים "The Sphinx in the Face" ו-"The Sphinx Returns"
Lunar Mission One

| --- | --- |

 נתונים כלליים
 תקופת הפעילות:  2014–הווה (כ־10 שנים)
 מוצרים עיקריים:  חללית מחקר לחקר הקוטב הדרומי של הירח
  
 http://www.lunarmissionone.com/
 
Lunar Mission One היה מיזם חללי בריטי פרטי, שמטרתו הנחתת חללית מחקר בלתי מאוישת על פני הירח, באזור הקוטב הדרומי שלו, וקידוח עמוק מתחת לפני הקרקע. המיזם הוכרז בנובמבר 2014 וגייס כספים באמצעות אתר מימון ההמונים קיקסטארטר. יו"ר החברה היה איאן טיילור, שר המדע והחלל שלעבר.
בדצמבר נסגר גיוס הכספים לאחר שהמיזם עבר את סכום היעד וגייס למעלה ממיליון דולר.
בשנת 2018 נדרשה החברה לשלם מס ערך מוסף על כספים שגייסה במסגרת מימון ההמונים, ותמורתם הובטח לתורמים לשלוח "קופסת זיכרון" - מעין כמוסת זמן אישית - אל הירח. החברה הפסידה במאבק משפטי נגד רשויות המס הבריטיות, ובעקבות זאת הודיעה בינואר 2019 על ביטול התוכנית והפסקת פעילות.
מטרות מדעיות

אזור הקוטב הדרומי של הירח נחקר לפרויקט זה באמצעות חישה מרחוק בלבד, על ידי מגוון חלליות מחקר בלתי מאוישות. הנחתת חללית מחקר על פני השטח שלו, וביצוע קידוח עמוק מתחת לפני השטח, יוכלו להעשיר באופן ניכר את הידע המדעי על הרכב הירח, על ההיסטוריה הגאולוגית שלו ועל היווצרותו, ואף להעמיק את הבנתנו אודות היווצרות מערכת השמש.
הערות שוליים

↑  LUNAR MISSION ONE: A new lunar mission for everyone., באתר kickstarter.com
↑  Private Moon-Drilling Mission Raises Over $1 Million via Crowdfunding באתר space.com, ‏19 בדצמבר 2014
↑  Brid-Aine Parnell, Non-profit Moon Mission Falls Foul Of The Crowdfunding Tax Conundrum, פורבס, ‏Dec 18, 2018 (באנגלית)
ALH 84001

חתיכת המטאוריט ALH84001
ALH 84001 (גבעות הלן 84001) הוא מטאוריט שהתגלה בגבעות הלן שבאנטארקטיקה ב-27 בדצמבר 1984 על ידי קבוצת ציידי מטאוריטים אמריקנית השייכת לפרויקט "ANSMET" (מראשי תיבות: חיפוש מטאוריטים באנטארקטיקה). בעת חשיפתו מסתו עמדה על 1.93 ק"ג ומסתבר כי הוא הגיע ממאדים.
היסטוריה

הסלע נחשב על פי התאוריה לאחד מחלקיה העתיקים ביותר של מערכת השמש, שהתגבש מנוכחות של סלע מותך לפני 4.5 מיליארד שנה. בהתבסס על ניסיונות חוזרים ונשנים לזהות מאין הגיע המטאוריט, התברר שהוא נוצר כנראה במאדים והוא מקורב בתכונותיו לקבוצת מטאוריטים אחרים אשר הגיעו ממאדים. על פי התאוריה הסלע זועזע ונשבר על ידי התנגשות או כמה התנגשויות מטאוריטים על פני השטח של מאדים לפני כ-3.5 עד 4.0 מיליארד שנה, אך עדיין נשאר על כוכב הלכת. לאחר מכן הוא נופץ ונזרק מפני השטח של מאדים על ידי התנגשות נפרדת שקרתה לפני כ-15 מיליון שנה. הוא התנגש לבסוף בכדור-הארץ לפני כ־13,000 שנים. תאריכים אלו נתגלו על ידי טכניקות תיארוכים רדיומטרים מגוונים כגון: סמריום-ניאודימיום (Sm-Nd), רובידיום-סטרונציום (Rb-Sr), אשלגן-ארגון (K-Ar) ופחמן 14.
צורות חיים אפשריות

ב-6 באוגוסט 1996 התפרסם ALH 84001 בשל ההכרזה על האמונה שהמטאוריט מכיל בתוכו עקבות חיים ממאדים, כפי שהתפרסם בכתב-העת "Science" על ידי ד"ר דייוויד מקיי מנאס"א.
באמצעות סריקת מיקרוסקופ אלקטרוני, התגלה במטאוריט מאובן שיכול להיות שרידו של חיידק. המאובנים שנמצאו ב-ALH 84001 היו בקוטר של 20–100 ננומטר, בדומה למידה של ננו-בקטריה, אך קטנים יותר מכל יצור תאי בזמנו. אם המטאוריט אכן איבן בתוכו צורות חיים, זאת תהיה העדות המוצקה הראשונה לקיומם של חיים חוצנים, במקרה שלא מדובר בזיהום שמקורו בכדור הארץ.
ההכרזה על אפשרות לצורות חיים חוצנים עוררה מחלוקות רבות בזמנה וגרמה לעניין רב בחיפוש על מאדים. כאשר הכריזו על התגלית, רבים הניחו מיד כי המאובן הוא הראיה האמיתית הראשונה לחיים חוצנים. התגלית כבשה כותרות ברחבי העולם ואף הניעה את הנשיא האמריקני ביל קלינטון להכריז על האירוע בהופעה טלוויזיונית רשמית.
מספר ניסויים לגילוי חומרים אורגניים בוצעו על המטאוריט ונתגלו חומצות אמינו והידרוקרבון פוליסיקליק ארומטי. הוויכוח הסוער בנוגע לשאלה האם המולקולות האורגניות נוצרו על ידי תהליכים אי-ביולוגיים או על ידי זיהום הנובע ממגע עם הקרח האנטארקטי, עדיין נמשך.
ב-2006 עדיין התווכחו מומחים מסוימים על כך שהמיקרו-מאובנים לא מצביעים על חיים חוצנים, אלה על זיהום ביופילם ארצי. עדיין לא נתגלתה הדרך שבה נוצרו תכונות המאובן, אך מאובן בעל תכונות זהות שוחזר במעבדה בהצלחה ללא התערבות ביולוגית. אף על פי כן, העדויות לקיומה של הננו-בקטריה ממשיכות לצמוח, למרות הספקנות הראשונית (בהתבסס על הרעיון שהחלקיקים היו לא מספיק גדולים כדי להכיל RNA).
ממצאים אחרונים על ALH 84001 גילו, אף על פי שהסיכויים לכך נמוכים, שסלעי-מאדים כמו ALH 84001 היו יכולים למעשה בעבר הרחוק להעביר חיים ממאדים אל כדור-הארץ. כ-1 עד 10 מיליון מטאוריטים מגיעים ממאדים בפחות משנה, וכ-10 סלעי-מאדים אשר שוקלים יותר מ-100 גרמים בתוך 2–3 שנים. משערים כי נבגי בקטריות ואורגניזמים המתגוררים בסלע יכולים לשרוד בחלל כ-5 שנים, מה שאומר שהעברת חיים מן מאדים אל כוכב הלכת שלנו היא אפשרית בתאוריה.
אם האטמוספירה של מאדים בתקופת החיים אשר התחילה בכדור-הארץ הייתה כפי שהיא היום, הישרדות והתרבות של כל צורת חיים באשר היא לאחר הגעתה אל כדור-הארץ תהיה אף יותר חסרת שחר. סביר להניח שסביבתה הטבעית של צורת החיים תהיה שונה לחלוטין מזו שעל כדור-הארץ. למאדים יש אטמוספירה הקטנה בהרבה מזו שבפסגת הר האוורסט, ומכילה כמות מועטה בלבד של מים.
צורת חיים שהתפתחה לשרוד בתנאים כאלו תגלה שאוויר צפוף וטמפרטורות גבוהות כמו שעל כדור-הארץ יהיו רעילות עבורה. אפילו אנטארקטיקה לא כה קרה כמו מאדים. שוער כי ALH 84001 נוצר בתקופה שמים ככל הנראה התקיימו על מאדים. בנוסף, האטמוספירה של כדור-הארץ באותה התקופה הייתה ברובה נטולת חמצן.
מטאוריטים אחרים אשר יש להם סממנים ביולוגים פוטנציאלים היו פחות מעניינים מכיוון שהם לא נוצרו ממאדים "הרטוב". ALH 84001 הוא המטאוריט היחיד שנאסף מתקופת זמן זו.
מקורו במאדים

בספטמבר 2005 הציג וויקי האמילטון מאוניברסיטת הוואי שבמנואה אנליזה בנוגע למקורו של ALH 84001 בשימוש בנתונים מספינות החלל של "מדדי מאדים הגלובליים" (Mars Global Surveyor) ו"אודיסיאת מאדים" (Mars Odyssey) שחגות סביב מאדים. על פי האנליזה, אאוס צ'סמה שבקניון ואליס מארינריס הוא ככל הנראה מקורו המדויק של המטאוריט.
ALH 84001 במדע הבדיוני

"נקודת ההונאה", מותחן מאת דן בראון, מתייחס בנושא המרכזי לגילוי מטאוריט בו נתגלו מאובנים של צורת חיים בדומה ל-ALH 84001.
הסרט "קונטקט", שיצא לאקרנים ב-1997 ומבוסס על מותחנו של קרל סייגן, כולל בתוכו קטעים על הכרזתו של הנשיא ביל קלינטון בנוגע לקיומם האפשרית של מאובנים ממאדים. הקטע הזה הוצא מהקשרו כדי להתאים לעלילת הסרט. קטעים אלה הובילו לביקורות מצד ממשל קלינטון.
ראו גם

פנספרמיה
מטאורים ממאדים
חיים במאדים
צילום מיקרוסקופ אלקטרונים החושף את הצורה השנויה במחלוקת
1885

שנת 1885 היא השנה ה-85 במאה ה-19. זוהי שנה רגילה, שאורכה 365 ימים. 1 בינואר 1885 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

4 בינואר – ניתוח כריתת התוספתן המוצלח הראשון בארצות הברית מבוצע על ידי ד"ר ויליאם גראנט
26 בינואר – אנשי המהדי כובשים את ח'רטום
5 בפברואר – קונגו הופכת לנחלתו של לאופולד השני מלך הבלגים
18 בפברואר – הספר הרפתקאותיו של האקלברי פין מאת מארק טוויין יוצא לאור
26 בפברואר – קונגרס ברלין נותן לבלגיה את קונגו ולבריטניה את ניגריה
17 ביוני – פסל החירות מגיע לנמל ניו יורק
6 ביולי – לואי פסטר מנסה בהצלחה את החיסון נגד כלבת
29 באוגוסט – גוטליב דיימלר רושם פטנט על האופנוע הראשון בעולם
2 בספטמבר – ברוק ספרינגס שבוויומינג, בארצות הברית, תקפו 150 כורים ממוצא אירופי את עמיתיהם הסינים. 28 כורים סינים נהרגו, 15 נפצעו, ומאות ברחו מן העיירה
6 בספטמבר – איחוד רומליה המזרחית ונסיכות בולגריה
14 בנובמבר – פורצת מלחמת בולגריה–סרביה (1885)
28 בנובמבר – הסתיימה מלחמת בולגריה–סרביה (1885)
נולדו

8 בינואר – ג'ון קרטין, ראש ממשלת אוסטרליה ה-14 (נפטר ב-1945)
11 בינואר – אליס פול, סופרג'יסטית וסופרת אמריקאית, כתבה את התיקון לחוקת ארצות הברית למען שוויון זכויות (נפטרה ב-1977)
28 בינואר – ולדיסלב רצקייביץ', נשיא הממשלה הפולנית הגולה (נפטר ב-1947)
7 בפברואר – סינקלר לואיס, עיתונאי, סופר ומחזאי אמריקני (נפטר ב-1951)
9 בפברואר – אלבן ברג, מלחין אוסטרי (נפטר ב-1935)
12 בפברואר – יוליוס שטרייכר, עורך העיתון האנטישמי "דר שטירמר" (הוצא להורג ב-1946)
20 בפברואר – אליס, נסיכת באטנברג, אמו של הנסיך פיליפ דוכס אדינבורו וחסידת אומות העולם (נפטרה ב-1969)
24 בפברואר – צ'סטר נימיץ, מפקד הצי האמריקני באוקיינוס השקט בעת מלחמת העולם השנייה (נפטר ב-1966)
10 במרץ – תמרה קרסבינה, פרימה בלרינה בבלט הרוסי האמפריאלי, וממייסדות הבלט המודרני (נפטרה ב-1978)
25 במרץ – זיגפריד הנדלוזר, נאשם במשפט הרופאים בגרמניה באשמת ניסויים בבני-אדם (נפטר ב-1954)
12 באפריל – רובר דלונה, צייר צרפתי (נפטר ב-1941)
17 באפריל – איזק דינסן (שם העט של קארן בליקסן), סופרת דנית, מחברת הספר הידוע זכרונות מאפריקה (נפטרה ב-1962)
12 במאי – פלטיאל דייקן, חוקר משפט עברי (נפטר ב-1969)
14 במאי – אוטו קלמפרר, מנצח ומלחין גרמני יהודי (נפטר ב-1973)
20 במאי – רפאל סברדלוב, המזכיר הראשון של הפועל הצעיר, מייסד העיר רמת גן (נפטר ב-1965)
22 במאי – ג'אקומו מאטיאוטי, פוליטיקאי איטלקי (נרצח ב-1924)
31 במאי – אלתר קציזנה, סופר, משורר ומחזאי יידי, וצלם, מתעד החיים היהודיים במזרח אירופה שלפני מלחמת העולם השנייה (נרצח ב-1941)
5 ביוני – ז'ורז' מנדל, מדינאי צרפתי-יהודי (נרצח ב-1944)
9 ביוני – ג'ון אדנזור ליטלווד, מתמטיקאי בריטי (נפטר ב-1977)
6 ביולי – אלכסנדר טאירוב, במאי תיאטרון בברית המועצות, מקים התיאטרון הקמרי (נפטר ב-1950)
8 ביולי – ארנסט בלוך, פילוסוף (נפטר ב-1977)
26 ביולי – אנדרה מורואה, שם עט של הסופר היהודי צרפתי אמיל הרצוג (נפטר ב-1967)
29 ביולי – תידה בארה, שחקנית הקולנוע האילם (נפטרה ב-1955)
11 בספטמבר – ד.ה. לורנס, סופר אנגלי (נפטר ב-1930)
22 בספטמבר – אריך פון שטרוהיים, במאי קולנוע ושחקן אוסטרי (נפטר ב-1957)
22 בספטמבר – בן צ'יפלי, ראש ממשלת אוסטרליה ה-16 (נפטר ב-1951)
3 באוקטובר – סופי טרדוול, מחזאית ועיתונאית אמריקאית (נפטרה ב-1970)
7 באוקטובר – נילס בוהר, פיזיקאי דני (נפטר ב-1962)
11 באוקטובר – פרנסואה מוריאק, סופר צרפתי (נפטר ב-1970)
24 באוקטובר – רחל כצנלסון-שזר, אשת ציבור ישראלית (נפטרה ב-1975)
11 בנובמבר – ג'ורג' פטון, גנרל אמריקני (נפטר ב-1945)
26 בנובמבר – היינריך ברינינג, קנצלר רפובליקת ויימאר ה-13 (נפטר ב-1970)
8 בדצמבר – יוסף שפרינצק, פעיל ציוני, פוליטיקאי ישראלי, יושב ראש הכנסת הראשון (נפטר ב-1959)
נפטרו

13 בינואר – סקיילר קולפקס, סגן נשיא ארצות הברית ויו"ר בית הנבחרים (נולד ב-1823)
26 בינואר – צ'ארלס גורדון, מושל סודאן (נולד ב-1833)
20 במאי – פרדריק פרלינגהויסן, מזכיר המדינה של ארצות הברית (נולד ב-1817)
22 במאי – ויקטור הוגו, סופר ומשורר צרפתי (נולד ב-1802)
22 ביוני – מוחמד אחמד, מנהיג מוסלמי סוני (נולד ב-1844)
23 ביולי – יוליסס ס. גרנט, גנרל, הנשיא ה-18 של ארצות הברית (נולד ב-1822)
28 ביולי – משה מונטיפיורי, נדבן יהודי, מיוזמי היציאה מחומות ירושלים (נולד ב-1784)
23 בספטמבר – קרל שפיצווג, צייר גרמני (נולד ב-1808)
16 בנובמבר – לואי ריאל, פוליטיקאי קנדי ומייסד פרובינציית מניטובה (נולד ב-1844)
ראו גם

1885 במדע‎
ילידי 1885‎
נפטרים ב-1885‎
Love for Sale (שיר)

| --- | --- |

קול פורטר, כותב ומלחין "Love for Sale"
 שיר בביצוע הפדרלס
 יצא לאור:  1930
 סוגה:  ג'אז
 שפה:  אנגלית
 כתיבה:  קול פורטר
 לחן:  קול פורטר
"Love for Sale" (בעברית: "אהבה למכירה") הוא שיר שהולחן ונכתב על ידי קול פורטר ובוצע לראשונה על ידי קתרין קרופורד במחזמר The New Yorkers שהוצג בברודוויי ב-8 בדצמבר 1930 ונסגר במאי 1931, לאחר 168 הופעות. השיר נכתב מנקודת מבטה של יצאנית המציעה "אהבה למכירה".
גרסאות מוקדמות

מקהלת השיר, כמו רבים בספר השירים האמריקאי הגדול, כתובה בצורת A–A–B–A. עם זאת, במקום 32 תיבות, יש לו 64 תיבות. הסגירה שלו כוללת 8 תיבות, אך זו מושמטת לעיתים קרובות כאשר היא מבוצעת. המנגינה, בדומה לרבות משל פורטר, בעלת קצב אחיד. השיר כתוב בסולמות שמשתנים לאורכו.
רקע

כשיצא השיר בשנת 1930, הוא כונה בעיתונים כ"שיר בעל טעם רע"'; תחנות רדיו נמנעו משידורו. בשל התלונות וחוסר האהדה כלפי "Love for Sale", העביר הציג פורטר את השיר במחזמרים שהוצגו במועדון הכותנה בהארלם, שם ביצעה אותו הזמרת האפרו-אמריקאית, אליזבת ולץ', במקום הזמרת קתרין קרופורד.
בשנת 1931 הקליטה אותו ליבי הולמן; גרסתה זכתה להצלחה. תזמורתו של ג'ק טיגרדן הקליטה את השיר בפברואר 1940, בביצוע ראשי של קיטי קלן.
הקלטות בולטות

בילי הולידיי הקליטה גרסה של השיר בשנת 1952.
אלה פיצג'רלד הקליטה את השיר עבור אלבומה, Ella Fitzgerald Sings the Cole Porter Song Book, מ-1956.
טוני בנט הקליט גרסה של השיר עבור אלבומו, The Beat of My Heart, מ-1957.
מיילס דייוויס הקליט גרסה של השיר בשנת 1958, כחלק מ-1958 Miles. השיר נכלל כרצועת בונוס ממהדורתו המחודשת של, Kind of Blue.
בוני אם הקליטה גרסה קצרה של השיר באלבומה, Love for Sale.
אסטרוד ז'ילברטו הקליטה את השיר כחלק מאלבומה, That Girl from Ipanema.
אלביס קוסטלו הקליט גרסה אינסטרומנטלית של השיר.
סיל הקליט את השיר בשנת 2017 עבור אלבומו, Standards.
טוני בנט וליידי גאגא הקליטו את השיר בשנת 2021 עבור אלבומם המשותף בעל אותו השם.
Schauet doch und sehet, ob irgend ein Schmerz sei, רי"ב 46

גירוש הסוחרים מהמקדש, אל גרקו
תיאור המצור וחורבן ירושלים, דייוויד רוברטס
Schauet doch und sehet, ob irgend ein Schmerz sei (בעברית: הביטו וראו, אם יש מכאוב), רי"ב 46, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון העשירי שלאחר חג השילוש הקדוש, ב-1 באוגוסט 1723.
רקע

באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.
במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.
קנטטה זו הייתה התשיעית שהלחין באך מאז החל למלא את תפקידו בלייפציג, לאחר רי"ב 75, רי"ב 76, רי"ב 24, רי"ב 167, רי"ב 147, רי"ב 186, רי"ב 136 ורי"ב 105. ב-1733 עיבד באך את המוזיקה של החלק הראשון ושיבץ אותה בחלק Qui tollis peccata mundi של המיסה בסי מינור.
ב-1860 הוציאה לאור חברת באך את הקנטטה לראשונה, בכרך 10 של פרסומיה.
מילים ומוזיקה

סדר הקריאה לאותו יום כולל פסוקים מהאיגרת הראשונה אל הקורינתים ומהבשורה על-פי לוקאס העוסקים בבואו של ישו לירושלים, בניבוי שלו את חורבן העיר ובגירוש המוכרים מהמקדש. הלברית נכתבה על ידי מחבר לא ידוע והיא מתמקדת בהגשמת נבואתו של ישו על חורבן ירושלים ובלקח שעל החוטאים ללמוד מכך. החלק הראשון הוא פסוק ממגילת איכה, המבכה את חורבן ירושלים. ההמשך מוכיח את החוטאים ומזהיר אותם שגם הם ייענשו, וכן מנחם שישו יגן ויעזור לצדיקים. החלק האחרון לקוח ממזמור של יוהאן מתאוס מייפארט (Johann Matthäus Meyfart).
הקנטטה נועדה לביצוע על ידי סולני אלט, טנור ובס בליווי מקהלה בת ארבעה קולות, חצוצרה, שני חלילים, שני אבובי ציד, שני כינורות, ויולה ובאסו קונטינואו. לקנטטה 6 חלקים:
מקהלה: Schauet doch und sehet, ob irgend ein Schmerz sei (הביטו וראו, אם יש מכאוב)
רצ'יטטיב לטנור: So klage du, zerstörte Gottesstadt (בכי, עיר אלהים החרבה)
אריה לבס: Dein Wetter zog sich auf von weiten (שואתך התחוללה מרחוק)
רצ'יטטיב לאלט: Doch bildet euch, o Sünder, ja nicht ein (ועם זאת, חוטאים, אסור לכם להניח)
אריה לאלט: Doch Jesus will auch bei der Strafe (אך ישו, אף בתיתו עונש)
כורל: O großer Gott von Treu (הו אלהים גדול של מסירות)
הקלטות

היצירה הוקלטה במלואה 15 פעמים בהקלטות מסחריות. בין המנצחים שביצעו את ההקלטות ניתן לציין את גוסטב ליאונהארדט (ב-1974), טון קופמן (ב-1998), מסאקי סוזוקי (ב-1998) וג'ון אליוט גרדינר (ב-2000).
הערות שוליים

↑  ביוגרפיה של באך באתר אוניברסיטת חרונינגן
↑  ביוגרפיה של באך באתר אוניברסיטת חרונינגן
↑  על קנטטות באך, עמוד 6
↑  גרדינר, עמוד 8
↑  רשימת פרסומי באך באתר IMSLP
↑  לוקס, יט, 41-46
↑  מגילת איכה, פרק א', פסוק י"ב
↑  רשימת ההקלטות באתר קנטטות באך
| --- | --- |
בקרת זהויות :  NLI: 987007520943805171  BnF: cb139096139 (data)  MusicBrainz work: 2b6314d2-8ac6-4d9e-b4d7-8e9668937b38  VIAF: 185074465   WorldCat (עם VIAF): 185074465
The Real Thing

The Real Thing ("הדבר האמיתי") הוא אלבומם השלישי של להקת פיית' נו מור, והראשון שלה עם הסולן מייק פאטון. האלבום היה להצלחה, ווידאו קליפים לשני סינגלים ("Epic" ו-"Falling to Pieces") הופיעו ללא הרף ב-MTV באותה תקופה.
האלבום הכיל גם גרסת כיסוי לשירם של בלאק סבאת' "War Pigs", שיר מחאה אנטי-מלחמתי.
רשימת שירים

"From out of Nowhere" (מילים: פאטון; לחן: גולד/בוטום) - 3:21
"Epic" (מילים: פאטון; לחן: גולד/בוטום/בורדין/מרטין) - 4:51
"Falling to Pieces" (מילים: פאטון; לחן: גולד/בוטום/מרטין) - 5:17
"Surprise! You're Dead!" (מילים: פאטון; לחן: מרטין) - 2:25
"Zombie Eaters" (מילים: פאטון; לחן: גולד/בוטום/בורדין/מרטין) - 6:00
"The Real Thing" (מילים: פאטון/גולד; לחן: גולד/בוטום) - 8:12
"Underwater Love" (מילים: פאטון; לחן: גולד/בוטום) - 3:36
"The Morning After" (מילים: פאטון; לחן: גולד/בוטום/מרטין) - 3:40
"Woodpecker from Mars" (לחן: מרטין/בורדין) - 5:41
"War Pigs" (באטלר/איומי/אוסבורן/וורד) - 7:42
"Edge of the World" (מילים: פאטון; לחן: גולד/בוטום/בורדין) - 4:10
הערות שוליים

1 2  Chart Archive - Faith No More
↑  Faith No More, באתר Chart Stats
↑  Faith No More, באתר australian-charts.com
1 2
| --- | --- |
בקרת זהויות :  MusicBrainz release group: 1ba7c980-4882-31fb-9918-12791f59d303
9K32 סטרלה-2

| --- | --- |

 מידע בסיסי
 קוד נאט"ו:  Grail 
 ייעוד:  טיל קרקע-אוויר
 ארץ ייצור:  ברית המועצות 
 יצרן:  KBM
 פעילות מבצעית:  מלחמות יוגוסלביה, מלחמת אפגניסטן, מלחמת פוקלנד, מלחמת יום כיפור, מלחמת שלום הגליל, מלחמת חרבות ברזל
 תקופת השירות:  1968–הווה (כ־56 שנים) 
 משתמשים:  מדינות המפעילות את המערכת
 פלטפורמת שיגור:  חייל בודד
 מאפיינים כלליים
 הנעה:  מאיץ דלק מוצק ומנוע דלק מוצק
 משקל:  9.8 ק"ג
 ממדים
 אורך:  1.44 מטר
 קוטר:  72 מ"מ
 מוטת כנפיים:  0.3 מטר
 ביצועים
 מהירות:  430 מטר לשנייה (סטרלה-2)   500 מטר לשנייה (סטרלה-2M)
 טווח:  3,700 מטר (סטרלה-2)   4,200 מטר (סטרלה-2M)
 גובה טיסה:  1,500-50 מטר (סטרלה-2)   2,300-50 מטר (סטרלה-2M)
 ראש קרב והנחיה
 ראש קרבי:  1.15 ק"ג
 מרעום:  הקשה
 הנחיה:  ביות תת-אדום (קרינה תרמית)
 
חייל עם סטרלה-2
9K32 סטרלה-2 (ברוסית: 9К32 Cтрела-2 (חץ), נאט"ו: SA-7 Grail) הוא טיל כתף מונחה נגד מטוסים ונגד מטרות מנמיכות טוס.
לטיל ראש ביות אינפרה-אדום (מונחה חום) פסיבי. הסטרלה-2 מהווה את הדור הראשון של טילי נ"מ משוגרי כתף סובייטים והוא דומה לטיל האמריקאי "רדאיי" ("REDEYE"). הטיל הוכנס לשירות בשנת 1968.
לטיל טווח מרבי של 4.2 ק"מ, ברום של 2,300 מטר ומהירות טיסה של כ-500 מטר לשנייה. הטיל מתביית על החום הנפלט ממנועי כלי הטיס.
תיאור הטיל

למערכת שלושה חלקים:
טיל (9K32 ו-9K32M)
ידית אחיזה מתפרקת (9P54 ו-9P54M)
סוללה (9B17)
ניתן גם לחבר מערכת זיהוי-עמית-טורף (זע"ט) לקסדת המפעיל.
בחלקו הקדמי של הטיל מחוברות שתי מאזנות, ובחלקו האחורי ארבעה משטחי היגוי.
לטיל ישנו ראש ביות בעל גלאי חום פסיבי לא מקורר.
כחצי שנייה לאחר הלחיצה על ההדק ניצת מנגנון הודף הפולט את הטיל מחוץ למשגר,
וכעבור שתי שניות ניצת המנוע העיקרי של הטיל.
קיימים אמצעים רבים המסוגלים לשבש את פעולת הטיל. כמו כן, קיים קושי להפעיל את הטיל בשטח הררי עקב החום הנפלט מן הקרקע.
התפתחות הטיל

בתקופה שלאחר מלחמת העולם השנייה פיתחה ברית המועצות טילי נ"מ גדולים וכבדים כנגד מפציצים גרעיניים. לאחר מלחמת קוריאה הבינו הסובייטים שעידן המלחמות הקונבנצינליות לא תם ושיש להשקיע גם בפיתוח מערכות נ"מ שיגנו על הכוחות המתמרנים. כתוצאה מכך החלו בפיתוח של מספר מערכות נ"מ שנתנו מענה לצורך זה. התוכנית הייתה לשלב חמש מערכות שונות המכסות את כל תחומי גובה הטיסה ומיועדות לרמות לחימה שונות, מרמת הגדוד ועד רמת החזית כולה.
המערכת שיועדה לרמת הגדוד הייתה טילי סטרלה-1 וסטרלה-2, כאשר שני הטילים נועדו להיות טילים משוגרי כתף. בסופו של דבר היה ה-סטרלה-1 כבד מדי והוחלט להרכיבו על גבי פלטפורמה ממונעת, שתפעל לצד תותחי השילקה. הסטרלה-2 אכן שימש כטיל כתף.
הפיתוח החל בשנת 1959 בחברת "טורופוב OKB" (לימים "קולומנה") כאשר פרטי המתחרה האמריקאי, ה"רדאיי" היו ידועים למפתחים וככל הנראה פיתוח הסטרלה-2 הושפע ממנו רבות. עם זאת לא הצליחו המהנדסים לבנות ראש-ביות דומה ל"רדאיי" ונאלצו לפתח ראש פשוט יותר.
גרסה ראשונה הוצגה כבר בשנת 1966, אך הגרסה הסופית של הסטרלה-2 נכנסה לבסוף לשירות רק בשנת 1968, חמש שנים לאחר המתוכנן.
בשנת 1970 נכנסה לשירות גרסה משופרת של הטיל שסימונה 9M32M, ולאחר מכן גרסה נוספת המהווה שיפור ניכר, שסימונה הוא סטרלה-3 וסימון הטיל שלה הוא 9M36. טיל זה סומן בנאט"ו SA-14.
לטיל גם גרסה ימית המסומנת בנאט"ו כ-SA-N-5.
מספר הטילים שיוצרו במהלך השנים מוערך בכ-50,000.
גרסאות

9K32 סטרלה-2 - הגרסה המקורית
9K32M סטרלה-2M - הגרסה המשופרת
סטרלה 2M2J - סאווה - גרסה יוגוסלבית
HN-5 - הונגיאנג 5 - גרסה סינית
אנזה MKI - גרסה פקיסטנית
עין-א-סאקר - גרסה מצרית
הוואסונג-צ'ונג - גרסה צפון קוריאנית
מדינות המפעילות את המערכת

| 0 | 1 | 2 |
| --- | --- | --- |
|  אוקראינה אוקראינה  אינדונזיה אינדונזיה  איראן איראן  אלבניה אלבניה  אלג'יריה אלג'יריה  אנגולה אנגולה  אפגניסטן אפגניסטן  ארמניה ארמניה  אתיופיה אתיופיה  בולגריה בולגריה  בוטסואנה בוטסואנה  בורקינה פאסו בורקינה פאסו  בנין בנין  גאנה גאנה  גינאה ביסאו גינאה ביסאו  גרמניה המזרחית גרמניה המזרחית |  הודו הודו (מוצא משירות)  הונגריה הונגריה  וייטנאם וייטנאם  זימבבואה זימבבואה  זמביה זמביה  טנזניה טנזניה  כווית כווית  לאוס לאוס  לבנון לבנון  לוב לוב  מאוריטניה מאוריטניה  מוזמביק מוזמביק  מצרים מצרים  מרוקו מרוקו  ניקרגואה ניקרגואה  סודאן סודאן |  סומלילנד סומלילנד  סוריה סוריה  סיירה לאון סיירה לאון  סלובקיה סלובקיה  סרביה סרביה  עיראק עיראק  פולין פולין  פינלנד פינלנד (הוצא משירות)  פקיסטן פקיסטן  פרו פרו  צ'כיה צ'כיה  קוריאה הצפונית קוריאה הצפונית  קובה קובה  קפריסין קפריסין |
בנוסף, ארגוני טרור וארגוני גרילה רבים בעולם. בין ארגוני הטרור אשר מפעילים את המערכת ניתן למנות את חזבאללה ואת חמאס.
בישראל

כל המדינות המקיפות את מדינת ישראל מחזיקות בטיל. הטיל הופעל במלחמת ההתשה במצרים על ידי הסובייטים והמצרים. הכינוי העברי שלו היה "זרת" ובמצרים הוא כונה "חיה".
במלחמת יום הכיפורים הופעל הטיל בצורה מוצלחת ביותר לדידם של צבאות ערב. תוכנית ההפעלה הייתה כי כאשר מנמיך מטוס חיל האוויר טוס כדי להתחמק מטילים גדולים יותר, תוקפים אותו תותחי הנ"מ המתנייעים וטילי הסטרלה שהיו משוגרים על ידי חיילים רגלים שהחזיקו בטיל בתוך מסגרות הגדודים והחטיבות הערביות. הטיל המשיך להיות בשימוש כוחות הצבא הסורי גם במבצע שלום הגליל.
גם ארגון ה"חזבאללה" עשה שימוש בטילי "סטרלה".
ב- 6 במאי 2001 לכד חיל הים הישראלי את ספינת הנשק "סנטוריני" שהייתה אמורה להעביר את מטענה לרצועת עזה. על סיפון הספינה נמצאו 4 טילי "סטרלה".
ב-28 בנובמבר 2002 ניסו מחבלים להפיל מטוס נוסעים ישראלי של חברת ארקיע כאשר המריא משדה התעופה במומבסה. המחבלים שיגרו לעבר המטוס שני טילי "סטרלה", אך הטילים החטיאו.
במהלך השנים הוברחו לרצועת עזה טילי "סטרלה". באוקטובר 2012 נעשה שימוש בטיל מסוג זה נגד כלי טיס של חיל האוויר הישראלי, אז החטיא הטיל שנורה מרצועת עזה את מטרתו.. במבצע צוק איתן בעזה ביולי 2014 השתמשו פעילי החמאס בטילים מסוג זה נגד מסוקים ומטוסים של חיל האוויר אך כל הטילים החטיאו את מטרתם.
במערכת הביטחון הישראלית קיים חשש שטילי סטרלה יוברחו מרצועת עזה לשומרון, ומשם יוכלו לפגוע במטוסי נוסעים בנתב"ג.